ai4bharat/Pralekha huggingface dataset:
خلا ء کا محکمہ
مرکزی وزیر ڈاکٹر جتیندر سنگھ نے جی 20 اجلاس سے خطاب کرتے ہوئے بھارت کو ایک ابھرتی ہوئی خلائی معیشت قرار دیا
وزیر موصوف کے مطابق، بھارت ان چند ممالک میں سے ایک ہے جنہوں نے خلا میں ایک جامع صلاحیت پیدا کی ہے؛ نتیجے کے طور پر، خلاء سے متعلق خدمات کی بہت زیادہ مانگ ہے، جس میں تجارتی گنجائش بہت زیادہ ہے
آج یہاں جی 20 اسپیس اکانومی لیڈرس میٹنگ کے افتتاحی اجلاس سے خطاب کرتے ہوئے، مرکزی وزیر مملکت برائے سائنس و ٹیکنالوجی اور ارتھ سائنسز  ارتھ سائنسز؛ وزیر اعظم کے دفتر، عملہ، عوامی شکایات، پنشن، ایٹمی توانائی اور خلائی وزیر مملکت ڈاکٹر جتیندر سنگھ نے بھارت کو ایک ابھرتی ہوئی خلائی معیشت قرار دیا ۔
جی 20 اسپیس اکانومی لیڈرس میٹنگ کا اہتمام حکومت ہند کے خلاء سے متعلق محکمے نے بھارت کی جی 20 صدارت کے تحت کیا ہے۔
وزیر موصوف نے کہا کہ بھارت ان چند ممالک میں سے ایک ہے جنہوں نے خلا کے شعبے میں ایک جامع صلاحیت پیدا کی ہے۔ انہوں نے مزید کہا کہ اس کے نتیجے میں خلا سے متعلق خدمات کی بہت زیادہ مانگ ہے اور اس تجارت کی گنجائش بھی بہت زیادہ ہے۔
ڈاکٹر جتیندر سنگھ نے کہا کہ وزیر اعظم جناب نریندر مودی کی قیادت میں حکومت نے 2020 کے خلائی شعبے میں اصلاح کے ذریعے اس شعبے کو بھارت کی نجی صنعت کے لیے کھولنے کا فیصلہ کیا ہے، جس میں بھارت کی خلائی تحقیق کی تنظیم  کے ساتھ مل کر اس میں اضافہ کیا جائے گا۔
وزیر موصوف نے کہا کہ ان اصلاحات کا مقصد نجی صنعتوں کو بھارت کے خلائی سفر میں ساتھی مسافر بنانا ہے، جس سے وہ آزادانہ طور پر خلائی سرگرمیاں انجام دے سکیں۔ اس کے علاوہ، نجی صنعت کی بڑھتی ہوئی شراکت کا نتیجہ بالآخر عالمی خلائی معیشت میں بھارت کی شراکت کا باعث بنے گا۔
ڈاکٹر جتیندر سنگھ نے کہا کہ انڈین نیشنل اسپیس پروموشن اینڈ آتھرائزیشن سینٹر  کے نام سے ایک نوڈل یونٹ بنایا گیا ہے تاکہ نجی صنعتوں کی شرکت کی حوصلہ افزائی اور اسے اجازت دی جاسکے۔ ان- اسپیس کی تخلیق کو بھارت کی خلائی صنعت کی طرف سے زبردست مثبت ردعمل ملا ہے۔ پہلا نجی طور پر بنایا گیا ساؤنڈنگ راکٹ گزشتہ نومبر میں لانچ کیا گیا تھا اور ایک خلائی اسٹارٹ اپ نے اسرو کے لانچ کمپلیکس کے اندر ایک لانچ پیڈ قائم کیا ہے۔ انہوں نے کہا کہ کچھ اسٹارٹ اپ نے سیٹلائٹ بنائے اور لانچ کیے ہیں۔
وزیر موصوف نے کہا کہ نجی سرمایہ کاری کو مزید فروغ دینے کے لیے مرکزی کابینہ نے بھارت کی خلائی پالیسی کو منظوری دی ہے، جس میں خلائی سرگرمیوں کے تمام شعبوں میں نجی شرکت کا تصور اور حوصلہ افزائی کی گئی ہے۔
ڈاکٹر جتیندر سنگھ نے بنگلورو میں اسپیس اکانومی لیڈرس میٹ اور شیلانگ میں پیشگی پروگرام کے انعقاد کے لیے خلائی محکمہ کی تعریف کی۔ انہوں نے کہا کہ ان تقریبات کا بنیادی مقصد جگہ کو مستقبل میں جی 20 بات چیت کا باقاعدہ عنصر بنانا ہے۔ وزیر نے سفارت کاروں، قومی خلائی ایجنسیوں کے سربراہان اور جی 20 کے خلائی صنعتوں اور مہمان ممالک کے لیے بات چیت میں شرکت کے لیے نیک خواہشات کا اظہار کیا۔
۔۔۔----
ش ح۔ا س۔ ت ح ۔
U–4198
(Visitor Counter : 79
وزارت دفاع
وائس ایڈمرل آر ہری کمار نیول اسٹاف  کے اگلے سربراہ ہوں گے
حکومت نے پی وی ایس ایم، اے وی ایس ایم، وی ایس ایم، اے ڈی سی وائس ایڈمرل آر ہری کمار کو 30 نومبر 2021 کی سہ پہر سے بحریہ کا اگلا سربراہ مقرر کیا ہے۔ وہ اس وقت ویسٹرن نیول کمانڈ کے فلیگ آفیسر کمانڈنگ انچیف ہیں۔ وائس ایڈمرل ہری کمار بحریہ کے موجودہ سربراہ ۔ پی وی ایس ایم ، اے وی ایس ایم، اے ڈی سی ایڈمرل کرم ویر سنگھ کی جگہ لیں گے جو 30 نومبر 2021 کو اپنی ملازمت سے سبکدوش ہورہے ہیں۔
12 اپریل 1962 میں پیدا ہوئے وائس ایڈمرل آر ہری کمار کو بھارتی بحریہ کی ایگزیکٹو برانچ میں یکم جنوری 1983 کو کمیشن دیا گیا گھا۔
اپنی 29 سال کی طویل اور غیر معمولی خدمات کے دوران انہوں نے کئی عہدوں پر ذمہ داریاں پوری کی ہیں، وہ کمانڈ، اسٹاف اور انسٹرکشنل کی حیثیت سے فرائض انجام دے چکے ہیں۔ وائس ایڈمرل ہری کمار آئی این ایس نشنک، میزائل کارویٹ، آئی این ایس کورا اورگائڈیڈ میزائل ڈسٹرائر ،آئی این ایس رنویرکی کمانڈ کرچکے ہیں۔انہوں نے بھارتی بحریہ کے طیارہ بردار جہاز آئی این ایس وراٹ کی بھی کمانڈ کی ہے۔وہ ویسٹرن بیڑے کے فلیٹ آپریشنس آفیسر کی حیثیت سے بھی خدمات انجام دے چکے ہیں۔ ویسٹرن نول کمانڈم میں فلیگ ا ٓفیسر ان چیف کی حیثیت سے ذمہ داری سنبھالنے سے پہلے وہ چیف آف اسٹاف کمیٹی کے چیئرمین کے لئے مربوط ڈیفنس اسٹاف کے سربراہ تھے۔
وائس ایڈمرل آر ہری کمار نے نیول وار کالج امریکہ، آرمی وار کالج مہو، اور برطانیہ کے رائل کالج آف ڈیفنس اسٹڈیز میں تربیت حاصل کی ہے۔
وائس ایڈمرل آر ہری کمار کو پرم وششٹھ سیوا میڈل اتی وششٹھ سیوا میڈل  اور وششٹھ سیوا میڈل  سے سرفراز کیا جاچکا ہے۔
وزارت دفاع
ہندوستانی بحریہ کی پلیسمنٹ ایجنسی اور فلپ کارٹ نے نیوی کے سابق فوجیوں کی دوبارہ ملازمت کے مواقع تلاش کرنے کے لیے ایم او یو پر دستخط کیے
انڈین نیول پلیسمنٹ ایجنسی  اور فلپ کارٹ نے آج ایک ایم او یو پر دستخط کیے ہیں جس کے ذریعے دونوں ادارے فلپ کارٹ گروپ میں بحریہ کے سابق فوجیوں کی بھرتی کے مواقع تلاش کریں گے۔ ایم او یو پر نائب امیر بحریہ سورج بیری، کنٹرولر آف پرسنل سروسز، انڈین نیوی اور جناب رجنیش کمار، سینیر نائب صدر، فلپ کارٹ نے دستخط کیے۔ اس موقع پر ہندوستانی بحریہ اور فلپ کارٹ کے اعلیٰ عہدیدار بھی موجود تھے۔
معاہدے کے ذریعے، آئی این پی اے فلپ کارٹ کے بھرتی کے معیار کے مطابق متعلقہ عہدوں کے لیے سابق فوجی امیدواروں کے ایک پول کی نشاندہی کرے گا۔ کمپنی، بدلے میں، ان افراد کو اندرون ملک انڈکشن اور ٹریننگ پروگراموں کے ذریعے کارپوریٹ سیکٹر میں منتقل ہونے کے قابل بنائے گی۔
فلپ کارٹ اس پروگرام کو ’فلپ مارچ‘ کے زیر اہتمام اپنے ’تنوع اور شمولیت چارٹر‘ کے تحت چلا رہا ہے، جس کا مقصد سابق فوجیوں کو ان کی خدمات کے دوران حاصل کردہ قابلیت، تجربے اور خصوصیات کے مطابق مواقع فراہم کرنا ہے۔
فلپ کارٹ کے سینیئر نائب صدر رجنیش کمار نے کہا، ”بحیثیت قوم ہم اپنے ملک کی مسلح افواج کی بہادری اور شراکت کے مقروض ہیں۔ ہمارے فلپ مارچ پروگرام کے ذریعے، فلپ کارٹ کا مقصد سابق فوجیوں کے لیے کارپوریٹ دنیا میں مواقع تلاش کرنے، ہمارے ٹیلنٹ پول کو تقویت دینے کے ساتھ ساتھ ان کی مہارتوں کو بروئے کار لانے والے مسلسل روزگار کے حصول کے لیے ایک پول بنانا ہے۔ ہمیں فخر ہے کہ ہم آئی این پی اے کی کوششوں سے وابستہ ہیں اور باہمی طور پر اپنے پروگراموں کو آگے بڑھاتے ہیں۔
پرسنل سروسز کے کنٹرولر نائب امیر بحریہ سورج بیری نے کہا، ”آئی این پی اے سابق فوجیوں کو سہولت فراہم کرنے، ملک کے لیے ان کی خدمات کے بعد ملازمت کے مواقع تلاش کرنے کے لیے پر عزم ہے اور ہماری کوشش ہے کہ کارپوریٹ سیکٹر کے ساتھ مل کر ان پروگراموں کی نشاندہی اور ترقی کی جائے جو اس مقصد کو فعال بناتے ہیں۔ ہم اس اقدام پر فلپ کارٹ کے ساتھ کام کرنے کے منتظر ہیں۔“
ارضیاتی سائنس کی وزارت
مانسون کی شمالی حد  دیو ، سورت ، نندروبار سے ہوتے ہوئے، بھوپال ، نوگونگ حمیر پور ، بارابنکی ، بریلی ، سہارن پور ، امبالا اور امرتسر پر بنی ہوئی ہے
نئی دہلی، 17جون 2021،
ہند کے محکمہ موسمیات  کے قومی موسم کی پیشن گوئی کے مرکز کے مطابق:

تمام ہندوستان کے موسم کا خلاصہ اور پیشگوئی کا بلیٹن
- مون سون کی شمالی حد ، دییو ، سورت ، نندوبار ہوتے ہوئے ، بھوپال ، نوگونگ ، حمیر پور ، بارہ بنکی ، بریلی ، سہارنپور ، امبالا اور امرتسرسے افقی 20.520.5 ڈگری این / عمودی ۔ 60 ڈگری پر ہو کر گزر رہی ہے۔
- راجستھان، گجرات، پنجاب، ہریانہ اور دلّی کے باقی حصوں میں مانسون کی مزید پیش رفت کے لیے موسمیاتی صورتحال موافق نہیں ہیں۔تاہم نچلی سطح پر مشرقی اترپردیش کے موجودہ سمندری گردش کے ساتھ اگلے دو سے تین دن کے دوران اترپردیش کے کچھ اور حصوں میں بتدریج پیش رفت ہوسکتی ہے۔
- نگاٹک مغربی بنگال پر ایک سمندری طوفانی گرداب محیط ہے اور اس کے نتیجے میں اگلے 2-3 دن کے دوران بہار ، جھارکھنڈ ، مغربی بنگال اور سکم اور شمالی اوڈیشہ میں الگ تھلگ مقامات پر بھاری سے بہت موسلادھار بارش کا بہت امکان ہے۔
- مشرقی اتر پردیش اور اس کے پڑوس میں ایک چکرواتی گردش جاری ہے۔ اس کے اثر و رسوخ کے تحت ، اگلے 2-3 کے دوران مشرقی اتر پردیش میں الگ تھلگ مقامات پربھاری سے بہت بھاری بارش کے ساتھ کافی حد تک وسیع بارش ہونے کا امکان ہے۔
- ساحل سمندرس ے دور،ہوا کا کم دباو والا ایک لمبا قطع، جنوبی کرناٹک سے شمالی کیرالہ کے ساحل تک بنا ہوا ہے۔ اس کے اثر کے تحت ، اگلے 2-3 دن کے دوران ، کوکن اور گوا اور مدھیہ مہاراشٹر میں، اگلے 2 دن کے دوران کرناٹک اور کیرالہ اور ماہے میں کہیں کہیں مقامات پر بھاری سے بہت بھاری بارش کے ساتھ وسیع پیمانے پر بارش ہونے کا امکانہے۔ اگلے 24 کے دوران کوکن اور گوا اور مدھیہ مہاراشٹر میں بھی کہیں کہیںبہت زیادہ بھاری بارش ہونے کا امکان بہت زیادہ ہے۔
- مغربی ڈسٹربنس شمالی جموں و کشمیر سے شمال مشرقی بحیرہ عرب تک جاری ہے۔ اس کے اثر کے تحت ، اگلے 2 دن کے دوران، اتراکھنڈ میں، کہیں کہیں مقامات پر، بھاری سے بہت بھاری بارش کے ساتھ وسیع پیمانے پر بارش ہونے کا امکان ہے۔
17 تا 18 جون کے دوران اترا کھنڈ ، اتر پردیش ، مشرقی مدھیہ پردیش ، چھتیس گڑھ ، بہار اور جھارکھنڈ میں متوسط سے شدید طوفانی بارشوں کے ساتھ ساتھ بجلی کڑکنے اور گرج چمک کے طوفان کے ساتھ شدید بارش کا امکان بہت زیادہ ہے۔ اس کے نتیجے میں گھروں سے با ہر موجود لوگ اور جانورزخمی نیز ہلاک بھی ہوسکتے ہیں۔

برائے مہربانی مقام مخصوص پیشگوئی اور انتباہ کے لیے موسم ایپ ڈاؤن لوڈ کریں، میگھ دوت ایپ برائے ایگرومیٹ ایڈوائزری اور دامنی ایپ برائے بجلی کے انتباہ کے لیے ڈاؤن لوڈ کریں نیز ریاستی ایم سی/ آر ایم سی کی ویب سائٹوں کو ضلع وار وارننگ کے انتباہ کے لیے ملاحظہ کریں۔
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،19 ستمبر، 2021/
ملک گیر ٹیکہ کاری مہم کے تحت اب تک80.43 کروڑ ٹیکے لگائے جاچکے ہیں
گذشتہ 24 گھنٹوں میں 30,773 نئے معاملے سامنے آئے ہیں
زیر علاج مریضوں کی شرح مجموعی معاملوں کا0.99 فیصد ہے
بھارت میں زیر علاج مریضوں کی تعداد فی الحال3,32,158 ہے
فی الحال شفایابی کی شرح 97.68 فیصد ہے
گذشتہ 24 گھنٹوں کے دوران 38,945مریض شفا یاب ہوئے ہیں،جس سے شفایایاب ہونے والے مریضوں کی تعداد بڑھ کر 3,26,71,167 ہوگئی ہے
متاثرہ مریضوں کی ہفتہ واری شرح ہے جو گذشتہ 86 دنوں سے 3 فیصد سےکم ہے
متاثرہ مریضوں کی یومیہ شرح  ہے، جو پچھلے 20 دنوں سے 3 فیصد کم ہے
مجموعی طور پر اب تک 55.23 کروڑ ٹیسٹ کئے جاچکے ہیں
مکانات اور شہری غریبی کے خاتمے کی وزارت
کابینہ نے پردھان منتری آواس یوجنا-اربن  – ’’سب کے لیے مکان‘‘ مشن کو 31 دسمبر 2024 تک جاری رکھنے کی منظوری دی
حکومت ہند نے مکانات کی تکمیل کی خاطر مزید وقت دینے کے لیے ریاستوں/ مرکز کے زیر انتظام علاقوں کی درخواست کو قبول کر لیا ہے
اسکیم کے تحت 122.69 لاکھ منظور شدہ مکانات کی تعمیر کے لیے مالی مدد فراہم کی جا رہی ہے
وزیر اعظم جناب نریندر مودی کی صدارت میں مرکزی کابینہ نے آج پردھان منتری آواس یوجنا-اربن  کو 31 دسمبر 2024 تک جاری رکھنے کے لیے ہاؤسنگ اور شہری امور کی وزارت کی تجویز کو منظوری دے دی ہے جس میں 31 مارچ 2022 تک پہلے سے منظور شدہ 122.69 لاکھ مکانات کی تکمیل کے لیے مالی امداد فراہم کی جانی ہے۔
پردھان منتری آواس یوجنا-اربن:سب کے لیے مکان حکومت ہند کی طرف سے نافذ کیے جانے والے بڑے فلیگ شپ پروگراموں میں سے ایک ہے جو ریاستوں/مرکزکے زیرانتطام علاقوں/مرکزی نوڈل ایجنسیوں کے ذریعے ملک کے شہری علاقوں میں تمام اہل مستفیدین کو ہرقسم کے موسم کیلئے پکے مکانات فراہم کرتا ہے۔ اس اسکیم کے تحت 2011 کی مردم شماری کے مطابق تمام نوٹیفائی کئے گئے بلدیات اور بعد میں نوٹیفائی کیے گئے قصبوں کےعلاوہ نوٹیفائی کئے گئے منصوبہ بندی/ترقیاتی علاقوں سمیت ملک کے پورے شہری علاقے کا احاطہ کیا گیا ہے ۔ اس اسکیم کو چار عمودی طریقوں سے لاگو کیا جا رہا ہے: بینیفشری لیڈ کنسٹرکشن/ اینہانسمنٹ  ، شراکت میں سستی رہائش  ، ان سیتو سلم ری ڈیولپمنٹ  اور قرض سے منسلک رعایتی اسکیم ۔ جب کہ حکومت ہند مالی امداد فراہم کرتی ہے، ریاستی حکومتیں/ مرکز کے زیر انتظام علاقے مستفیدین کے انتخاب سمیت اس اسکیم کو نافذ کرتی ہیں۔
2004 سے 2014 کے دوران شہری ہاؤسنگ اسکیم کے تحت 8.04 لاکھ مکانات مکمل کیے گئے۔ مودی حکومت کے تحت، تمام اہل شہری باشندوں کو سیچوریشن موڈ میں مکانات فراہم کرنے کے معاملے کو توجہ میں لایا گیا اور پی ایم اے وائی-اربن کی اسکیم کا تصور کیا گیا۔ سال 2017 میں مکانات کی اصل متوقع مانگ 100 لاکھ مکانات تھی۔ اس اصل متوقع مانگ کے خلاف کل 102 لاکھ مکانات مکمل ہو چکے ہیں یا زیر تعمیر ہیں۔ نیز ان میں سے 62 لاکھ مکانات مکمل ہو چکے ہیں۔ اس اسکیم کے تحت منظور کیے گئے 123 لاکھ مکانات میں سے 40 لاکھ مکانات کے لیے پچھلے 2 سالوں کے دوران ریاستوں/ مرکز کے زیر انتظام علاقوں کی طرف سے تجاویز تاخیر سے پیش کی گئیں۔ جنہیں مکمل کرنے کے لیے مزید دو سال درکار ہیں۔ لہذا، ریاستوں کے ساتھ ساتھ مرکز کے زیر انتظام علاقوں کی طرف سے کی گئی درخواستوں کے مطابق، مرکزی کابینہ نے پردھان منتری اربن ہاؤسنگ اسکیم کے نفاذ کی مدت میں توسیع کردی ہے اور اب اس اسکیم کو 31 دسمبر 2024 تک نافذ کیا جائے گا۔
مرکزی حکومت نے اس اسکیم کے لیے 2015 سے اب تک 2.03 لاکھ کروڑ روپے کی منظوری دی ہے، جو 2004 اور 2014 کے درمیان مرکز کی طرف سے فراہم کردہ 20,000 کروڑ روپے سے کافی زیادہ ہے۔ مرکزی حکومت نے 31 مارچ 2022 تک 1,18,020.46 کروڑ روپے کی مرکزی امداد/سبسڈی تقسیم کی ہے اور 31 دسمبر 2024 تک 85,406 کروڑ روپے کی امداد/سبسڈی تقسیم کی جائے گی۔
یہ اسکیم ریاستوں اور مرکز کے زیر انتظام علاقوں کی درخواستوں کی بنیاد پر 31 دسمبر 2024 تک جاری رہے گی، اس طرح بی ایل سی، اے ایچ پی اور آئی ایس ایس آر جیسے مختلف اقدامات کے تحت پہلے سے منظور شدہ مکانات کی تعمیر کو مکمل کرنے میں مدد ملے گی۔
شہری ہوابازی کی وزارت
کابینہ نے بھارت اور فلپائن کے درمیان نظر ثانی شدہ فضائی خدمات کے معاہدے پر دستخط کئے جانے کو منظوری دی
نئی دہلی، 24 دسمبر 2020، وزیراعظم جناب نریندر مودی کی صدارت میں مرکزی کابینہ نے بھارت اور فلپائن کے درمیان نظر ثانی شدہ فضائی خدمات کے معاہدے پر دستخط کئے جانے کو اپنی منظوری دے دی ہے۔
نظرثانی شدہ فضائی خدمات کا معاہدہ دونوں ملکوں کے درمیان شہری ہوابازی کے تعلقات کے معاملے میں بہت اہمیت کا حامل ہے۔اس سے اضافہ شدہ اور بلا روک ٹوک کنکٹی وٹی کے لئے موافق ماحول تیار ہوگا اور یہ دونوں جانب کے کیریرز کے لئے مزید تحفظ اور سلامتی کو یقینی بناتے ہوئے کاروباری مواقع فراہم کرائے گا۔ اس سے دونوں ممالک کے درمیان مزید تجارت، سرمایہ کاری، سیاحت اور ثقافتی تبادلے کو فروغ حاصل ہوگا۔
۔۔۔۔۔۔۔۔۔۔۔
م ن۔ا گ۔ن ا۔
U-8348
(
نیتی آیوگ
نیتی آیوگ ، 11 اپریل کو ریاستی توانائی اور موسمیاتی انڈیکس جاری کرے گا
نیتی آیوگ ، 11 اپریل 2022 کو ریاستی توانائی اور موسمیاتی انڈیکس-1 جاری کرے گا۔
یہ انڈیکس نیتی آیوگ کے نائب سربراہ ڈاکٹر راجیو کمار ، نیتی آیوگ کے ممبر ڈاکٹر وی کے سارسوت اور سی ای او امیتابھ کانت ، مختلف حکومتی محکموں کے سکریٹریوں اور توانائی سیکٹر کے اسٹیک ہولڈرس کی موجودگی میں جاری کریں گے ۔
اسٹیٹ انرجی اینڈ کلائمیٹ انڈیکس  راؤنڈ -1 کا مقصد ریاستوں اور مرکز کے زیر انتظام خطوں کی 6 معیارات پر درجہ بندی کرنا ہے۔ ڈسکام کی کارکردگی  توانائی کی رسائی ، اہلیت اور اعتمادیت ۔ صاف توانائی کی پہل ہے۔توانائی اہلیت ۔ ماحولیاتی استحکام اور  نئے اقدامات ۔ان معیارات میں کل 27 اشارئیے شامل ہیں ۔ ایس ای سی آئی راؤنڈ -1 اسکور کے نتائج کی بنیاد پر ریاستوں اور مرکز کے زیرانتظام خطوں کی تین گروپوں میں زمرہ بندی کی گئی ہے: فرنٹ رنر ، ایچیورس اور ایسپی رینٹس ۔
انڈیکس کا استعمال ریاستوں اور مرکز کے زیر انتظام خطوں کے ذریعہ اپنے دوستوں کے خَلاف اپنی کارکردگی کو بینچ مارک کرنے ، بہتر پالیسی میکانزم تیار کرنے اور اپنے توانائی کے وسائل کو کامیابی کے ساتھ نظم کرنے کے لئے کیا جاسکتا ہے۔
زراعت اور کاشتکاروں کی فلاح و بہبود کی وزارت
وارانسی میں جی20 ایم اے سی ایس میٹنگ مہارشی پہل یعنی موٹے اناج اور دیگر قدیمی اناج کی خصوصیت بیان کریگی
وارانسی میں 17 سے 19 اپریل کو ہونےو الی جی20 ایم اے سی ایس میٹنگ کے بارے میں ڈی اے آر ای کے سکریٹری اور آئی سی اے آر کے ڈائرکٹر جنرل ڈاکٹرہمانشو پاٹھک کا پیغام حسب ذیل ہے:
‘‘زراعت ہندوستان کی تہذیب، ثقافت اور ورثے کی بنیاد ہے۔ ہندوستانی زراعت منفرد، متنوع اور وسیع ہے جو ہماری نصف سے زیادہ آبادی کو ذریعہ معاش اور آمدنی فراہم کرتی ہے۔ پچھلے 75 سالوں کے دوران، ملک نے خوراک کی برآمد کرنے والے ملک کی طرف خود کفیل بنے کی طرف مارچ کیا ہے۔ اس نے سائنس اور پالیسی پر مبنی زرعی انقلابات حاصل کیے ہیں جن میں سبز، سفید، نیلا، پیلا، گولڈن، سلور، براؤن، گرے اور رین بو کے انقلابات شامل ہیں، جس نے ہندوستانی زراعت کو بدل کر رکھ دیا ہے۔ 1950 سے اب تک خوراک کی پیداوار میں 6 سے 70 گنا اضافہ ہوا ہے اور خالص کاشت شدہ رقبہ میں صرف 1.3 گنا کا اضافہ ہوا ہے۔
جی20 میں زرعی چیف سائنسدانوں  کی میٹنگ پائیدار، لچکدار اور منافع بخش زرعی خوراک کے نظام کے حصول کے لیے سائنس پر مبنی حل پیش کرنے کے لیے مشترکہ کارروائی کو فروغ دینے میں اہم کردار ادا کرتی ہے۔ یہ بات چیت، غور و فکر اور علم، سائنس اور ٹیکنالوجی کے تبادلے کے لیے خوراک اور غذائیت کے تحفظ اور جی20 ممالک کے درمیان تعاون کو مضبوط بنانے کے لیے ایک اچھا پلیٹ فارم فراہم کرتا ہے۔
ہندوستان کی جی20 کی صدارت کے موضوع ‘‘ایک زمین، ایک خاندان، ایک مستقبل’’ کے مطابق، زرعی چیف سائنسدانوں  کی میٹنگ میں خوراک اور غذائیت کی حفاظت، موسمیاتی تبدیلی کے لیے لچک، ایک صحت کے نقطہ نظر، ڈیجیٹل زراعت اور تحقیق، تعلیم اور توسیع کے لیے نجی شراکت داری پر تبادلہ خیال کیا جائے گا۔
ہندوستان کی صدارت میں 12ویں ایم اے سی ایس کی میٹنگ نے صحت مند لوگوں اور پلانیٹ کے لیے پائیدار زراعت اور خوراک کے نظام کے موضوع کی نشاندہی کی ہے۔ اس موضوع میں، چار ترجیحی شعبے شامل ہیں جن پر توجہ مرکوز کی جائے گی۔ یہ شعبے ہیں، سب سے پہلے ہے خوراک کی یقینی فراہمی اور تغذیہ – سائنس اور ٹیکنالوجی میں فرنٹیئرز کا رول، دوسری، ماحولیاتی لچکدار زراعت اور ایک صحت کے نقطہ نظر کے ذریعے لچک اور پائیدار زراعت سازی، تیسرا شعبہ ہے زرعی تبدیلی کے لیے ڈیجیٹلائزیشن اور آخر میں تحقیق اور ترقی کے لیے سرکاری نجی شراکت داری۔
اس میٹنگ میں مہارشی پہل یعنی موٹے اناج اور دیگر قدیم اناج بین الاقوامی تحقیقی اقدام کی خصوصیت پیش کی جائے گی۔ یہ بین الاقوامی اقدام موٹے اناج کے بین الاقوامی سال 2023 کے مطابق زرعی حیاتیاتی تنوع، خوراک کی حفاظت، اور غذائیت کے ساتھ تحقیق اور آگاہی پر توجہ مرکوز کرے گا۔
ان شعبوں میں، سائنس پر مبنی تکنیکی اور اختراعی حل کو مشترک کرنے میں مدد کے لیے جی 20 ممالک کے ساتھ آنے کے اختیارات تلاش کیے جائیں گے۔
یہ تقریب زراعت کے شعبے میں تحقیق، تعلیم اور توسیع میں تعاون کے نئے مواقع فراہم کرے گی اور بین الاقوامی اقتصادی تعاون کے جی 20 فورم کو مضبوط کرے گی۔ میں اس تقریب کی کامیابی کی خواہش کرتا ہوں’’۔
۔۔۔۔۔۔۔۔۔۔۔
ش ح۔ح ا۔ع ن۔
U- 4176
(Visitor Counter : 61
صدر جمہوریہ کا سکریٹریٹ
صدر جمہوریہ ٹوکیو اولمپک 2020 میں حصہ لینے والے ہندوستانی دستے کی ’ہائی ٹی‘ پر میزبانی کریں گے
نئی دہلی:10؍اگست2021:
صدر جمہوریہ جناب رامناتھ کووند 14 اگست 2021ء کو راشٹرپتی بھون ثقافتی مرکز میں ایک ’ہائی ٹی‘پروگرام پر ٹوکیو اولمپک 2020 میں حصہ لینے والے ہندوستانی دستے کی میزبانی کریں گے۔
خواتین اور بچوں کی ترقیات کی وزارت
قبائلی خواتین کو بااختیار بنانا
خواتین اور بچوں کی ترقی کی وزیراسمرتی زوبن ایرانی نے آج لوک سبھا میں ایک تحریری جواب میں بتایا کہ حکومت نے ریاست مدھیہ پردیش سمیت پورے ملک میں تعلیم، صحت، روزگار، زراعت، باغبانی، مویشی پروری، صفائی ستھرائی، پینے کے پانی، ہنرمندی کی ترقی اور معاش کے لیے دیگر امور کے ساتھ ساتھ قبائلی خواتین سمیت قبائلی آبادی کی مجموعی ترقی کے لیے ایک جامع نقطہ نظر اپنایا ہے۔ قبائلی امور کی وزارت ایک مربوط اور منصوبہ بند طریقے سے قبائلی خواتین سمیت درج فہرست قبائل  کی سماجی و اقتصادی ترقی پر مرکوز نقطہ نظر کے ساتھ اسکیموں/پروگراموں کو نافذ کر رہی ہے۔
قبائلی امور کی وزارت قبائلی کوآپریٹو مارکیٹنگ ڈیولپمنٹ فیڈریشن آف انڈیا  اور نیشنل شیڈیولڈ ٹرائب فائنانس اینڈ ڈیولپمنٹ کارپوریشن  کے ذریعے مدھیہ پردیش سمیت نوٹیفائیڈ ایس ٹیز کے ساتھ ریاستوں / مرکز کے زیر انتظام علاقوں میں قبائلی خواتین پر خصوصی توجہ کے ساتھ قبائلی لوگوں کے درمیان کاروبار کو فروغ دینے میں مدد فراہم کرتی ہے، جو درج ذیل اسکیموں کے ذریعے روایتی کام میں مشغول ہیں:
‘پردھان منتری جن جاتیہ وکاس مشن ’ 2021-22 سے، جس کے دو اجزاء ہیں ‘کم سے کم امدادی قیمت  کے ذریعے ‘‘میکانزم فار مارکیٹنگ آف مائنرفوریسٹ پروڈیوس  اور ایم ایف پی کے لیے ویلیو چین کی ترقی’’ اور ‘‘ادارہ جاتی ترقی کے لیے تعاون اور قبائلی مصنوعات / پیداوار کی مارکیٹنگ’’ اور  ‘‘نیشنل شیڈول ٹرائب فائنانس اینڈ ڈیولپمنٹ کارپوریشن  / ریاستی شیڈولڈ ٹرائب فائنانس اینڈ ڈیولپمنٹ کارپوریشنز  کو ایکویٹی سپورٹ’’۔ ٹرائیفیڈخاطرخواہ قبائلی آبادی والے علاقوں میں پی ایم جے وی ایم کے تحت ون دھن وکاس کاریاکرم  کو نافذ کر رہا ہے۔ وی ڈی وی کے نے ون دھن وکاس کیندرز  کے قیام کا تصور کیا ہے، جن میں سے ہر ایک میں تقریباً 300 اراکین ہوتے ہیں، تاکہ قبائلی مصنوعات اور مائنرفوریسٹ پروڈکٹس  کی ویلیو ایڈیشن اور مارکیٹنگ کو فروغ دیا جا سکے۔ ہر وی ڈی وی کے 15 ون دھن سیلف ہیلپ گروپوں  پر مشتمل ہے، جن میں سے ہر ایک میں 20 ممبران ہوتے ہیں۔ اگست 2019 سے، ٹرائیفیڈ نے 3,110 ون دھن وکاس کیندر کو منظوری دی ہے، جس میں 25 ریاستوں اور مرکز کے زیر انتظام 2 علاقوں سمیت میں 9.27 لاکھ استفادہ کنندگان سے وابستہ 52,976 ون دھن سیلف ہیلپ گروپوں کو شامل کیا گیا ہے۔
این ایس ٹی ایف ڈی سی قبائلی خواتین کے لیے آمدنی پیدا کرنے کی کوئی سرگرمی شروع کرنے کی غرض سے ‘آدیواسی مہیلا سشکتی کرن یوجنا ’ کے عنوان سے ایک مخصوص اسکیم نافذ کر رہا ہے۔ اس اسکیم کے تحت 4فیصد کی سالانہ انتہائی رعایتی شرح سود پر 2 لاکھ روپے تک کی لاگت کے پروجیکٹ کا 90 فیصد تک قرض فراہم کیا جاتا ہے۔
امور داخلہ کی وزارت
مرکزی وزیر داخلہ جناب امت شاہ نے بہار میں 541 کروڑ روپئے کی مالیت کے شہری ترقیاتی بنیادی ڈھانچے کے 7 پروجیکٹوں کے افتتاح اور سنگ بنیاد رکھے جانے پر وزیر اعظم جناب نریندر مودی کا شکریہ ادا کیا ہے
‘‘2014 سے مودی حکومت بڑی لگن کے ساتھ بہار کے لوگوں کی فلاح وبہبود اور ریاست کی ترقی کیلئے کام کر رہی ہے’’
‘‘مودی حکومت کے ان ترقیاتی پروجیکٹوں سے شہریوں کو پینے کا صاف پانی اور سیور کی بہتر سہولتیں فراہم ہوں گی جن سے بہار کے بنیادی ڈھانچے میں ایک بڑی ترقی ہوگی’’
‘‘مظفرپور ریور فرنٹ سے سیاحت کے شعبے اور ماحولیات کو زبردست ترقی اور طاقت فراہم ہو گی جس سے لوگوں کے لیے روزگار کے مواقع بھی پیدا ہوں گے’’
نئی دہلی،15 ستمبر، مرکزی وزیر داخلہ جناب امت شاہ نے بہار میں 541 کروڑ روپئے کی مالیت کے شہری ترقیاتی پروجیکٹوں کے افتتاح اور سنگ بنیاد رکھنے کے لیے وزیر اعظم جناب نریندر مودی کا شکریہ ادا کیا ہے۔
مرکزی وزیر داخلہ نے ایک ٹوئٹ میں کہا ہے ‘‘2014 سے مودی حکومت بڑی لگن کے ساتھ بہار کے لوگوں کے فلاح وبہبود اور ریاست کی ترقی کے لیے کام کر رہی ہے۔ میں وزیر اعظم جناب نریندر مودی کا بہار میں 541 کروڑ روپئے کی مالیت کے 7 شہری بنیادی ڈھانچوں کے افتتاح اور سنگ بنیاد رکھنے کے لیے شکریہ ادا کرتاہوں۔ ان پروجیکٹوں کا تعلق پانی کی فراہمی، سیور کی صفائی اور ریور فرنٹ ڈیولپمنٹ سے ہے۔’’
جناب امت شاہ نے کہا ہے ‘‘مودی حکومت کے اِن ترقیاتی پروجیکٹوں سے شہریوں کو پینے کا صاف پانی اور سیور کی بہتر سہولتیں فراہم ہوں گی جس سے بہار میں بنیادی ڈھانچے کو ایک بڑی ترقی ملے گی۔مظفرپور ریور فرنٹ سے سیاحت کے شعبے اور ماحولیات کو زبرددست ترقی اور فروغ حاصل ہوگا اور اس سے لوگوں کے لیے روزگار کے مواقع بھی فراہم ہوں گے۔’’
وزیر اعظم جناب نریندر مودی نے آج بہار میں ویڈیو کانفرنسنگ کے ذریعے 7 اہم شہری بنیادی ڈھانچے کے پروجیکٹوں کا افتتاح کیا اور سنگ بنیاد رکھا۔ ان میں سے چار پروجیکٹوں کا تعلق پانی کی فراہمی سے ہے جب کہ دو پروجیکٹ سیوریج کی صفائی سے متعلق ہیں۔ اور ایک کا تعلق ریور فرنٹ ڈیولپمنٹ سے ہے۔ ان پروجیکٹوں پر عمل درآمد کا کام بہار کے شہری ترقیات اور ہاؤسنگ کے محکمے کے تحت بی یو آئی ڈی سی او کے سپرد کیا گیا ہے۔ بہار کے وزیر اعلیٰ جناب نتیش کمار بھی اس موقع پر موجود تھے۔
عملے، عوامی شکایات اور پنشن کی وزارت
ملازمن کی قبل از وقت سبکدوشی
نئی دہلی، 4 مارچ 2020، شمال مشرقی خطہ کی ترقی  کے وزیر مملکت  وزیراعظم کے دفتر ، عملہ، عوامی شکایات اور پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے ایک سوال کے تحریری جواب میں آج لوک سبھا کو بتایا کہ 27 فروری 2020 کو محکمہ، عملہ اور ٹریننگ کے ذریعہ جولائی 2014 سے جنوری 2020 کی مدت کے دوران بنیادی ضابطہ یعنی ایف آر 56  کے التزامات اور اسی طرح کے ضابطے گروپ ‘‘اے’’ کے 163 افسران  اور گروپ ‘‘بی’’ کے 157 افسران کے تعلق سے اپ لوڈ کی گئی معلومات کی بنیاد پر مختلف وزارتوں / محکموں / کیڈر کنٹرولنگ اتھارٹی  کے ذریعہ پروبیٹی پورٹل پر اپ ڈیٹ / موصولہ اطلاعات / اعداد و شمار پیش کئے گئے ہیں۔
ایف آر56  کے التزامات ، سینٹرل سول سروسز   ضابطہ 1972 اور آل انڈیا سروسز  ضابطہ 1958 کے مطابق حکومت سرکاری ملازمین  کو عوامی مفاد میں دیانتداری یا اثر انگیزی کے فقدان کی بنیاد پر قبل از وقت ملازمت سے سبکدوش کردینے کا کلی اختیار حاصل ہے۔
۔۔۔۔۔۔۔۔۔۔۔
U- 1931
(Visitor Counter : 67
جدید اور قابل تجدید توانائی کی وزارت
آئی آرای ڈی اے نے33ویں سالانہ عام میٹنگ منعقد کی
مالی سال 2019-20 میں مجموعی آمدنی 17 فیصد بڑھ کر 2372 کروڑ روپئے ہوگئی
آئی آر ای ڈی اے نے 2019-20 کے دوران 5673 ایم ڈبلیو کی زائد گنجائش کے سلسلے میں 12696 کروڑ روپئے کے قرضے منظور کیے اور 8785 کروڑ روپئے تقسیم کیے
نئی دہلی،12 نومبر ، انڈین رنیو ایبل انرجی ڈیولپمنٹ ایجنسی لمیٹڈ  جو کہ نئی اور قابل تجدید توانائی کی وزارت کا ایک پی ایس یو ہے، 33ویں سالانہ عام میٹنگ  کل نئی دہلی میں منعقد ہوئی۔ مالی سال 2019-20 کے لیے سالانہ حساب کتاب کی اے جی ایم میں منظوری دی گئی۔
ڈائرکٹروں اور شیئر ہولڈروں سے خطاب کرتے ہوئے آئی آر ای ڈی اے کے سی ایم ڈی جناب پردیپ کمار داس نے مالی سال 2019-20 کی کارکردگی کو اجاگر کیا اور بتایا کہ کمپنی کی مجموعی آمدنی بڑھ کر 2372.38 کروڑ روپئے ہوگئی ہے جو کہ 17.32 فیصد اضافے کو ظاہر کرتی ہے۔ آئی آر ای ڈی اے نے 12696 کروڑ روپئے کے قرضے منظور کیے اور 8785 کروڑ روپئے تقسیم کیے۔ سال کے دوران جو قرضہ منظور کیا گیا اس میں مشترکہ مالی تعاون کے پروجیکٹ / دیگر قرضے اور پچھلے سال کے 3266 ایم ڈبلیو مقابلے میں 5673 ایم ڈبلیو کی زائد صلاحیت کی مدد شامل ہے۔
مستقبل کی حکمت عملیوں کے بارے میں اظہار خیال کرتے ہوئے سی ایم ڈی نے اس بات پر زور دیا کہ ملک کا گرین انرجی پورٹ فولیو معیار اور مقدار دونوں اعتبار سے مسلسل بڑھ رہا ہے۔اور امید ہے کہ حکومت کے مختلف پالیسی اقدامات کے سبب اس میں مزید اضافہ ہوگا ۔ ان اقدامات میں پی ایم کسم اسکیم ، سولر اینڈ وِنڈہائی برڈ ٹیکنالوجیز، بایوفیولز مثلاً ایتھانول اور کمپریسڈ بایو گیس ، ای-موبیلٹی اور متعلقہ بنیادی ڈھانچہ، سمندر میں ہوا کی توانائی شمسی روف ٹاپ پروگرام وغیرہ شامل ہیں۔ انھوں نے مزید کہا کہ آئی آر ای ڈی اے نئے قرضوں کے لیے، تاکہ قابل تجدید توانائی کے شعبے کے وسائل کو پورا کیا جاسکے۔ مختلف بین الاقوامی اور ہمہ قومی قرضہ دینے والوں کے ساتھ اپنی کوششوں کا سلسلہ جاری رکھے گا۔ آئی آر ای ڈی اے مختلف وسائل سے فنڈ اکٹھا کرنے کی اپنی کوششیں جاری رکھے گا اور مختلف متبادل مالی وسائل کی تشکیل کے لیے کام کرتا رہے گا۔
کیمیکلز اور فرٹیلائزر کی وزارت
ڈاکٹر منسکھ مانڈویا نے پی اینڈ کے فرٹیلائزر کی گھریلو پیداوار میں اضافہ کرنے کی خاطر اعلیٰ سطحی میٹنگ کی صدارت کی
نئی دلّی ،24 دسمبر/ کیمیکل اور فرٹیلائزر کے مرکزی وزیر جناب منسکھ مانڈویا نے آج ایک اعلیٰ سطحی میٹنگ کی صدارت کی ، جس میں پی اینڈ کے فرٹیلائزر کی پیداوار کے لئے گھریلو صنعت کی امداد جاری رکھنے کا فیصلہ کیا گیا اور ملک میں پی اینڈ کے فرٹیلائزر کی گھریلو پیداوار کو فروغ دینے کی خاطر موجودہ این بی ایس پالیسی میں اضافی ضابطوں کی تجویز کی گئی ۔ اس فیصلے سے ، اِن فرٹیلائزروں کی پیداوار کی گھریلو صلاحیت کو پوری طرح استعمال کرنے اور آتم نربھر بھارت کو فروغ دینے میں مدد ملے گی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 14803
(Visitor Counter : 93